《唐丈命玉涧僧画金华三洞为图障寿母玉涧有诗》
宋代·金履祥

金华高哉几千丈，翠壁重峦不可上。
上下飞潛灵液通，朝暮烟可姿万状。
我闻玄女蟠金鼎，至今遗粒犹可饷。
又闻仙姑驾银鹿，至今瑶田印层嶂。
金华本是东南奇，未数剑门天下壮。
有时笙箫响青可，犹疑幢节迎仙仗。
自古长生端有术，飘飖群仙尚无恙。
只今洞天双龙飞，何处华表声清喨。
谁将此山真面目，尽收奇伟归图障。
居然冈阜北堂前，未须屣履勤敖放。

作者简介：（1232—1303）宋元间婺州兰溪人，字吉父。少有经世志，博览群书。及壮，知向濂、洛之学，事同郡王柏，从登何基之门，专治朱熹之学。咸淳七年，襄樊围急，建言由海道攻燕，所言经过地方、洋面等，悉与后来元朝海运路线相符。德祐初，起为史馆编校，不就。宋亡，隐金华山中，训迪后学。晚居仁山下，学者称仁山先生。卒谥文安。有《大学疏义》、《论语集注考證》、《通鉴前编》和《仁山集》等。